Nog `n week | SkalkSkryf
« Loopy die Muishond
Nog `n week
Augustus 27, 2013 by Louwie Vreemde week, net so vol twak as enige ander week .. en tog:
`n Kennis van ons (erg konserwatief en erg Regs) se suster beland in Tembisa hospitaal met beroerte. Nou word hy, die wit Boer gedwing om daar tussen die swartmense vir haar te gaan kuier. Die man kry swaar!
Ry vroeg oggend werk toe. Langs die pad loop daar `n swart prostituut en sy blaas vir die oubaas `n soentjie soos hy verby ry!
Op pad huis toe laat middag. Ry verby `n verfynde gay mannetjie en hy waai skugter vir die oom!
Hoe moet ek nou voel, vra ek jou. Op `n ouderdom waar als a.g.v swaartekrag begin suid trek, kry hy nou hierdie teenoorgestelde seine (of uitnodigings?) uit die omgewing uit! Shit, ek sal my dominee moet gaan sien, of `n nuwe haarstyl probeer?
Neef van Fluksevrou se kolonkanker is oorwin (of dalk net in remissie?) Rede vir groot blydskap, die erge regime chemo het hom nog `n kans gegee. Maar dood sal ons eenmaal dood, nou of later. Die kruks van die saak is moontlik; wat maak ons met die geleende tyd, met of sonder kanker, want geleen is dit geleen.
Daarom dan sal die volgende inskrywings handel oor die Bardo. So `n effense koersaanpassing, `n heroorweging en introspeksie, vir laas.
Posted in Louwie | Tagged Bardo, Geleende tyd, Oordenking | 2 Kommentaar	2 Responses
op Augustus 28, 2013 at 4:13 nm brieweuitdievreemde
Daai foto met die haarstyl is goed! As jy vir jou so ‘n haarstyl kry, Louwie, sal jy MOET ‘n foto plaas 🙂
op September 1, 2013 at 8:35 nm Louwie
Die kans vir so `n haarstyl, Dalene, het al op 25 jarige leeftyd nie meer bestaan nie 😀 Genetika is `n bliksem!